2008 में पैरालिसिस अटैक होने के बाद से वह बिस्तर पर ही थे। शुरुआती दिनों में मुंबई में इलाज कराने के बाद आर्थिक तंगी के चलते उनके परिवार ने गृह जिले जैसलमेर में ही उनके इलाज का फैसला लिया था। व्यास की पत्नी के मुताबिक आमिर खान, इमरान खान और मनोज वाजपेयी ने इस मुश्किल घड़ी में उनकी मदद की थी। व्यास ने लंबे समय तक थिएटर में भी काम किया। उन्होंने अपने अभिनय करियर में 60 छोटी-बड़ी फिल्मों से लेकर कई सारे टीवी सीरियल्स में भी काम किया था। उन्हें ‘आहट’, ‘सीआईडी’ और ‘कैप्टन व्योम’ जैसे सीरियल्स में अपनी भूमिकाओं के लिए आज भी याद किया जाता है।